Maleficent - Лошите не са това, което бяха - Popcorn Movies BG\nMaleficent – Лошите не са това, което бяха\nPosted on юни 4, 2014 by Данаил Найденов in Кино // 0 Comments\nMaleficent, или казано на български Злодеида (не харесвам този превод, ама изобщо) от оригиналната екранизация на Дисни, е един от най-обичаните филмови злодеи, появявали се някога на голям екран. И още как – злата вещица със сигурност е оставила напикани за много нощи напред хиляди момиченца и момченца в края на 50-те години, когато цъфва на голям екран. Дори аз си спомням първият досег с нея – някъде в зората на 90-те години, когато вкъщи вече имахме видео, а видеотеката на ул. Зелинград, превърнала се в култ за кварталните киномани, бълваше пиратски VHS-ки на кило. Избивахме се за филмите оттам. Анимациите стояха точно срещу вратата, най-отдолу на рафта. Една до друга бяха наредени всички „Диснита”, които можеха да се открият по българо-сръбската тираджийска дружба. „Спящата красавица”, макар и с настройката, че е филм „за момиченца”, изигра своята роля във формирането ми на малък дисни-фен, а в последствие и списание „Мики Маус” имаше значителна вина за това – все пак кое дете от 90-те не беше почитател на Уолт и компания?\nMaleficent – Мадамата с рогата. Kултов образ, чието събуждане след толкова много години дойде като манна небесна за цялостната финансова ситуация в Дисни. Хората се изцапаха много стабилно покрай недоразумението John Carter и като цяло Maleficent представляваше известна доза скептицизъм – и от страна на зрителите, и от страна на създателите си. В наши дни, разчитайки основно на CGI за сметка на много по-необходими фактори за развитие, индустрията не винаги може да разчита на печалба. Левитирайки между спомените на няколко поколения обаче, изборът на Робърт Стромбърг за режисьор (който дебютира като режисьор с този филм, но за сметка на това има пръст в „Карибски пирати”, „Игрите на глада”, „Златният компас” и др., плюс цели два Оскара) и разбира се най-важното – Анджелина Джоли за главната роля се оказа печеливш ход, и Maleficent не оправда очакванията (вкл. и моите) за тотална брадва. Напротив – филмчето е изключително поносимо, без да бърка в здравето на гледащият с повече доза простотия от необходимото.\nАнджелина, обвинявана и наричана „невероятно лоша актриса” и прочие, е най-подходящият образ за тази роля. Заявявам го категорично и окончателно! Никоя друга актриса на този етап от времето, в което живеем, няма това страхотно излъчване на студена красота, смесено с реализма на една от най-сексапилните холивудки на новото хилядолетие. Анджелина е фактор, с който се съобразяват всички, и това ще продължи дълго време. И не само – с изборът й за главната роля в залата ще бъдат привлечени не само дечурлигата, носещи таблети и смартфони за тагване в социалните мрежи (както направих и аз, впрочем), не само техните майки, искащи да бъдат като Анджи, или поне да попаднат за секунда в обятията на Брад Пит, НО и бащите, които на драго сърце ще погледат мисис Пит в прилепнало кожено облекло, пък била тя и с рога и крила. И накрая какво – милиони долари приходи в боксофиса, тонове изядени пуканки с кола за кината и хоп – филмът е успешен!\nПрекрасно работеща формула, която Дисни приложиха повече от успешно. Иначе и като цяло филмът не е зле. Така необходимата реабилитация на Maleficent идва в момент, в който не се прави паралелна разлика между добро и зло, между правилно и неправилно. Обстановката около нас се слива в едно, забъркана със съставки като стресово ежедневие, липса на каквато и да било култура, липса на желание за четене на книги и прочие. Шарл Перо едва ли е предполагал, че след около 400 години някой ще седне да преразкаже историята му от гледна точка на злият му герой. Няма лошо обаче в това – децата вече ще имат още един любимец, който понякога прави пакости, които пакости обаче са за доброто на останалите.\nАнджелина си партнира с Ел Фанинг – сестра на другата детска сензация, Дакота Фанинг. Ел, колкото и приказно да е гримирана и направена за ролята на принцеса Аврора, ми бягаше по тъча през цялото време. Преиграването беше на ниво, като дори Вивиан Джоли-Пит се справи по-добре за малкото екранно време, което има.\nИли съм прекалено пристрастен към самата Анджелина и цялото ми внимание отиде в нея, или наистина Ел не става точно за тази роля. С уточнението, че нейният образ на спяща красавица е изместен встрани за сметка на Maleficent обаче, то е приемливо да не се очакват актьорски умения за Оскар или Златен глобус. Левитирайки между тях и малинките, Ел получава необходимата си доза слава и тепърва ще се появява с други участия, където може и да се насочи в едната или другата посока. Джоли също не е в най-блестящата си форма – имаше 2-3 момента, в които театралничеше повече от български актьор в хитов сериал, но цялостната оценка е напълно приемлива. Хубавото е, че виждаме една съвсем различна Maleficent от познатият дотук образ. Тя е мила, добра и съвсем леко отмъстителна – идеална, нали?\nВ ролята на бащата Стефан влиза Шарлто Копли и това е още един плюс за Дисни – едва ли можеха да изберат по-противен визуално актьор за ролята на смазаният от лукавство човек от мъжки пол. Копли прави страхотно изпълнение, благодарение на мазната си муцуна. Муцуна, която превръща Стефото в човек, мразен от човека. Любим похват на Холивуд – масата да се отврати от собствената си раса. Виждали сме го веднъж, виждаме го пак, ще го видим и по-нататък.\nВпечатляващи са и трите феи, добре познати от анимационният филм, които внасят хумористичната нотка в иначе леко мрачната лента. Лесли Манвил, Имелда Стаунтън и Джуно Темпъл са като три махленски клюкарки от блока, които дават мило и драго съседското дете да е добре нахранено, топло облечено и да не се цапа по локвите наоколо. Симпатични с изпълнението си, леличките-феи ръсят чар и усмивки около себе си, което още една положителна черта на филма.\nКато негатив мога да посоча бледите цветове, които усещах през цялото време. Бях останал с впечатлението, че филмът ще предлага визуално пиршество а-ла „Оз: Великият и могъщият” и „Алиса в страната на чудесата”, но не – яркостта беше сведена до минимум, което на няколко пъти ме усъмни в качеството на 3D очилата ми. Явно е време вече да сменя няколкото чифта, които карам в колата, с нови.\nMaleficent е неочаквано приятен, добре направен филм, даващ различна гледна точка върху толкова добре позната история. Той предлага добро кино-изживяване за цялото семейство, което със сигурност ще ескалира в такова и в момента, когато бъде пуснат на блу-рей пазара. Заслужава си отделеното време. И да – Анджелина е страхотна. Приятно гледане!


Иво Стефанов: В Gong.bg всеки може да намери всичко актуално за спорта от различни гледни точки - Още спорт - Други спортове - Gong.bg\nИво Стефанов: В Gong.bg всеки може да намери всичко актуално за спорта от различни гледни точки\n16 май 2017, 09:53 2015 0\nДойде ред да ви представим Иво Стефанов. Той е в екипа на Gong.bg от първия ден на създаването на сайта, а преди това е бил част от радио „Гонг“ и Дарик Радио. Иво отговаря за специалните проекти на Gong, свързани с всички топ спортни събития у нас и в чужбина. За него работата в този екип отдавна е много повече от работно място. Иво успява да превърне хобито си в работа, а за любовта към спорта му говори фактът, че от 5-годишен чете спортни вестници. А иначе биографията му включва и магистратура по политически мениджмънт, която със сигурност му помага в професията, защото и в спорта, сме свидетели на доста политически ситуации. Какво за него е спортът, победата и работата в Gong.bg? Четете в блиц интервюто на Иво.\nОт дете съм пленен от спорта. Факт е, че започнах да чета още на пет години, заради спортните вестници. Никой не искаше да ми ги чете и нямаше друг вариант освен да започна да ги чета сам. Тренирах дълги години футбол, но се случи така, че нямаше как да продължа да играя. Намерих начина, по който да остана близо до спорта, до играта, до динамиката, емоциите и напрежението.\nСлед три години в радио "Гонг" получих възможност да продължа развитието си в Gong.bg. Точно в момента, в който в България онлайн журналистиката започваше постепенно да набира скорост. Gong.bg откри възможността да стана част от един екип изграден от ярки личности на победители, който постоянно е на гребена на вълната.\nВсяка победа е важна, защото тя е признак за правилна работа, за успешен екип и дава допълнително самочувствие. Да печелиш е прекрасно, но ако наистина искаш да направиш нещо стойностно, трябва да се научиш да губиш. Никой не е непобедим през цялото време. Ако можеш да се изправиш след съкрушителна загуба, значи вече си шампион.\nМоже да прозвучи доста странно, но най-ярката победа, която се е запечатала в моето съзнание е свързана с един класически финал на Шампионската лига между Аякс и Милан на 24 май 1995 година. Когато стане дума за победа, винаги се сещам за победното попадение на Патрик Клуйверт в 85-та минута.\nВажно е да оценяваме всеки миг, всеки момент - "величието на живота не е в това никога да не падаме, а да ставаме всеки път, щом паднем" (Ралф Уалдо Емерсън)


География: Тема № 12Б: География на световното стопанство - сектори и отрасли. Първичен сектор\nТема № 12Б: География на световното стопанство - сектори и отрасли. Първичен сектор\nТема № 12Б:\n(Животновъдство и други отрасли на първичния сектор)\n4.1. Същност, особености и значение.\nЖивотновъдството е вторият основен отрасъл на селското стопанство. По своята същност то е стопански отрасъл, чийто предмет на стопанската дейност е развъждане, отглеждане и използване на различни продукти от домашните животни за производство на храни (мляко, месо, мазнини, яйца и др.), суровини за промишлеността, теглителна сила и тор за селското стопанство. Произвежданата животинска продукция се използва за пряка консумация от населението и като суровина промишлеността.\nХарактерните особености на животновъдството произтичат от неговата биологично-социална същност. Биологичните процеси, особено ембрионалният не могат да се интензифицират. Животновъдството не е така пряко и силно зависимо от природно-географските фактори, няма така ясно изразена сезонност в трудовата дейност като растениевъдството. Вживотновъдството има по-голяма производителност на труда, непрекъснатост на трудовия процес, понеже животните се нуждаят от ежедневни грижи - хранене, поене, доене, почистване и т.н.. Характерна особеност на животновъдството е по-добрата равномерност в териториалното разположение. Този отрасъл на селското стопанство осугурява по-равномерна трудова заетост през годината в сравнение с растениевъдството, което както е известно има сезонен характер.\nВ този стопански отрасъл главната особеност, че се отглеждат се и използват домашни животни. Отглеждат се три основни типа породи:\n1/ Примитивни породи, т.е. естествено формирали се породи под влияние на природните условия. Те притежават ниска продуктивност.\n2/ Културни породи, т.е. породи, създадени чрез последователна целена- сочена селекция с цел подобряване на някои качества - млечност, вълнодайност, носливост др. и наличие на висока продуктивност.\n3/ Преходни породи, т.е. междинни между първите два вида породи. Те са формирани чрез изкуствения подбор и чрез кръстоски между културни и примитивни породи. Отличават се със средна продуктивност.\nЖивотновъдството има много голямо значение. То е от три типа – стопанско, социално и експортно. Стопанското значение на животновъдството произтича разнообразните му стопански влияния, връзки, отношения и зависимости с другите стопански отрасли и дейности. Има пряка връзка с растениевъдството, от което получава по-голямата част от фуражите. В миналото, а в съвременни условия в повечето изостанали в своето развитие страни от третия свят, животновъдството осигурява и необходимата животинска сила за обработване на земята, пренос на товари и транспорт на хора. То осигурява и необходимият оборски тор за отглеждане на голяма част от културните растения. Животновъдството е пряко свързано и с предприятията и фирмите на преработващата промишленост. То основният снабдител на кожаро-кожухарската промишленост с естествени кожи, на вълненотекстилната и копринено-текстилната промишлености с необходимата им естествена суровина – вълна и коприна. Животновъдството осигурява и всички животински хранителни продукти за хранително-вкусовата промишленост – мляко, месо, яйца. Животновъдството има и обратна връзка с другите промишлени отрасли. От тях то получава необходимата им енергия, горива и смазочни материали, химически препарати за лечение на домашните животни и за борба с паразитите по тях, машини и апарати за механизация и автоматизация на определени стопански дейности и т.н. Всички тези връзки и отношения определят голямото стопанско значение на този селскостопански отрасъл.\nОсобено значима е връзката с другите стопански отрасли за осигуряването на необходимите фуражи за изхранване на домашните животни. Освен естествената паша, в повечето случаи са необходими и приготвени фуражи за изхранване. От количеството и качеството на фуражите до голяма степен зависи количеството и качеството на произвежданата животинска продукция. Използват се следните видове фуражи: груби, силажирани, концентрирани и комбинирани. Грубите фуражи са от два типа – сочни и сухи. Към сочните фуражи се отнасят отглежданите фуражни културни растения като люцерна, детелина, фий, зелена царевица, зелен грах, кръмно цвекло и др. Към сухите фуражи се включват сламата, сеното и плявата. Сеното се добива от от естествените ливади и от окосените фуражни бобови и житни треви. В тази група попадат и стъблата и листата на зърнените растения – например, царевица (царевичак), листата на захарното цвекло и т.н. Към силажираните фуражи се отнасят специално обработените и запазени за зимния период зелени фуражни растения като зелена царевица, детелина, люцерна и др. Към концентрираните фуражи се отнасят зърнени фуражи от типа на царевично, ечемично, овесено, пшенично и др. видове зърна. Към този вид фуражи се отнасят и редица отпадни продукти на хранително-вкусовата промишленост като: соев шрот, кюспе, трици, отсевки, цвеклови резанки, меласа и др. Комбинираните фуражи са продукт на фуражната промишленост. Те се приготвян от зърнени концентрирани фуражи чрез добавка на фуражни дрожди, соев шрот, витамини, антибиотици и др. вещества. При използване на грубите фуражи има по-ниска продуктивност на отглежданите домашни животни. Животновъдството има голямо социално значение, понеже осигурява жизнено важни продукти за изхранване на населението, осигурява доходи на заетите в този стопански отрасъл и допълнителни приходи на отглеждащите в личните си стопанства домашни животни. Експортното значение се определя от мястото на животновъдството във външнотърговския баланс на страната.\nЖивотновъдството в зависимост от начина на отглеждане на животните се развива по три основни системи:\n1/ Пасищно животновъдство. Това е форма на екстензивно развитие при която се използва предимно естествената растителност като храна за животните. В него се използват три метода на отглеждане. Първият - номадският е чрез преместване на пасящите домашни животни от едно място на друго. Той е особено характерен за овцевъдството. Вторият метод е пасищният. При него се използват леки постройки. Третият метод е стационарно-пасищният. При него се използва по-стабилна материална база.\n2/ Оборно-пасищно животновъдство. При тази система се използват естествени фуражи, пълноценни концентрирани и комбинирани фуражи.\n3/ Оборно животновъдство. При него се отглеждат животните почти изцяло на основата на приготвяне и използване на пълноценен фураж в постоянни местообитания на селскостопанските животни - обори.\n4.2. Отраслова структура на животновъдството\nОтрасловата структура на животновъдството се определя според признака на отглежданото домашно животни. В света има голямо разнообразие на отглежданите домашни животни и специфика по отделни географски райони. Няколко са главните животновъдни отрасли, които до голяма степен осигуряват преобладаващата част от животинските храни и суровини. Такива са говедовъдство, овцевъдство, свиневъдство, птицевъдство. Останалите отрасли имат по-ограничено разпространение и развитие, място в развитието на отрасъла.\nГоведовъдство. Това е най-значимият за човечеството животновъден стопански отрасъл. Осигурява преобладаващата част от млякото и значима част от кожите и месото, произвеждани от животновъдството. Говедото е култивирано много отдава в Азия. След това отглеждането е разпространено в цял свят. То се развива в няколко основни направления: млечно; месно и месо-млечно говедовъдство. За тези различни направления се използват и различни породи говеда (черно шарено, херефорд, сименталско, гърбато и др.). В някои страни говедата се използват и като работна сила за обработване на земята и преноса на товари. В зависимост от начина на отглеждане на говедата то е пасищно, оборно-пасищно и оборно. Развива се в цял свят. Най-много говеда се отглеждат н Индия, където кравата е свещено животно. С голямо поголовие са още страните Бразилия, САЩ, Китай, Аржентина, Германия и др. С високо интензивно животновъдство и голямо производство на мляко и млечни изделия се отличават страните Дания, Нидерландия, Швейцария, Франция, Германия и др.\nБиволовъдство. Това е животновъдно направление да отглеждане на биволи. Те се използват като работна сила, за високо маслено биволско мляко, за месо и кожи. Използват като храна предимно груби фуражи, но млеконадоят е по-нисък от този на кравите. Биволите обичат водата и калта. Те са много издръжливи и рядко боледуват. Отглеждат се две групи породи биволи: речни и блатни. Речните се използват предимно за добив на биволско мляко и като работен добитък. Отглеждат се предимно в Южна Азия, Югоизточна Азия, Латинска Америка, Мала Азия Южна Европа (Испания, Италия, България и др.), в Египет и Судан. Блатните биволи се отглеждат само като работен добитък в Източна Азия, Югоизточна Азия и Северна Австралия.\nСвиневъдство. Това е направление на животновъдството предназначено предимно за добив на месо с дори хранителни качества и висока калоричност. Дава над една трета от световния добив на месо. Използват се ограничено сланината, кожите и съвсем ограничено четината. Развива се чрез използване предимно на концентрирани и комбинирани фуражи и отпадни продукти от хранително-вкусовата промишленост и от общественото хранене.. Поради това се развива при различни климатични условия. Свинете се отглеждат предимно оборно. Големите ферми понякога създават екологични проблем чрез замърсяването на природната среда. Отглеждат се различин породи свине, но в Европа най-често са отглеждани породите Ландрас (Датски, Белгийски, Холандски), Голяма бяла свиня, Хемпшир и др. поради религиозни забрани свиневъдството е съвсем слабо развито в ислямските държави и в районите гъсто населени с мохамедани. Най-много свине се отглеждат в региона на Източна Азия (почти половината свине в света), следван от Европейския съюз, Северна Америка, Индокитай, Австралия и Океания. По страни с голям по брой отглеждани животни са Китай (предимно в Голямата китайска равнина), САЩ (долината на Мисисипи и край Големите езера), Германия (в Североевропейската равнина), Бразилия, Русия (Черноземния център, Предкавказието и Поволжието) и др.\nОвцевъдство. Има голям дял в произведената продукция на животновъдството в света. Чрез отглеждането на овцете се осигуряват мляко и месо за прясна консумация от населението и мляко, месо, вълна и кожи за хранително-вкусовата промишленост. Отглеждат се над 600 породи овце. Овцете се отглеждат предимно пасищно и оборно-пасищно. В различните страни има различна специализация и породен състав на овцете. Специализация в отглеждането на овцете предимно за вълна има в Австралия и Нова Зеландия; Близкия Изток; Средна Азия. В зависимост от качествата на вълната породите се поделят на: тънкорунни, полутънкорунни; полугрубовълнести и грубовълнести. Около поливана овце са с груба вълна. Отглежданите тънкорунни породи имат малък относителен дял (около 10%). В света най-много овце се отглеждат в Китай, Австралия, Индия, Иран, Нова Зеландия, Великобритания, Турция, ЮАР, Судан и др. страни. В Южна Америка най-много овци се отглеждат в Бразилия, Уругвай и Аржентина, а в Европа в Испания и Русия.\nКозевъдство. Козите са непретенциозни домашни животни, които рядко боледуват и използват груби фуражи естествена паша. Отглеждат се за мляко, месо, вълна и кожи. Козевъдството е развито предимно в личните стопанства на селяните от слаборазвитите и бедни страни. Има специализация в развитието на козевъдството: за мляко (Средиземноморските страни); за месо (Китай и Индия); за вълна (САЩ, Турция и ЮАР). По страни най-голям брой кози се отглеждат в Китай, Индия, Пакистан, Бангладеш, Иран, Нигерия, Судан, Етиопия и др. страни В европейските страни млечното козевъдство е добре развито в Гърция, Испания, Франция и Австрия.\nКоневъдство. Опитомяването на конете е станало преди хиляди години. След това те са използвани масово от хората като: а) теглителна сила при обработката на земята; б) ездитни и товарни животни за пренос на товари; в) за коларски транспорт; г) за военни нужди (кавалерия); д) за добив на мляко и месо през номадската епоха; за спорт и развлечение. През втората половина на XX век броят на конете намалява, поради заместването на използването им като работна сила с машини и апарати. В началото на XXI век най-много коне в света се отглеждат в страните Китай, Бразилия, Мексико, САЩ, Монголия, Русия, Казахстан, Германия и др.\nОтглеждане на магарета, мулета и катъри. Това са издръжливи и непретенциозни към храната домашни животни, използвани предимно за пренос на товари при трудни природни условия. Магаретата са опитомени първоначално в Африка и след това отглеждането им се разпространява в цял свят. Те са първите товарни животни, използвани от хората. Най-много магарета се отглеждат и използват в Китай, Етиопия, Пакистан, Мексико Мулетата са хибрид между магаре и конска кобила. Те не могат да имат собствено потомство. Отглеждат се и се използват в много страни от Азия, Африка и Южна Европа. Пригодени са пренасяне на товари без пътища в планинските райони. Катърите са хибрид между конски жребец и магарица. Отглеждат се в Средиземноморието и Азия. Те са по-слабо издръжливи и способни да пренасят товари от мулетата. Много мулета и катъри се отглеждат в страните Китай, Мексико, Перу и др. страни.\nЕленовъдство. Отглежда се северния елен като домашно работно животно и източник на храна и кожа.Възникнало е в Южен Сибир. Благоприятни природни условия за отглеждането на елените има в северните райони на тайгата, лесотундрата и тундрата. Характерно за него е необходимостта от много честа смяна на пасищата и защита на елените от хищниците. Еленовъдството се развива в северните райони на Русия, Норвегия, Швеция, Канада и щат Аляска на САЩ.\nКамиловъдство. Специфичен стопански отрасъл за отглеждане и ползване на камилите като ездитни и товарни животни в тропичните и субтропичните пустини и полупустини. Камилите са издръжливи животни, могат продължително време да издържат без вода. Рядко боледуват и пренасят големи по обем и тегло товари на различни разстояния. Отглеждат се едногърби и двугърби камили. Най-много на брой камили се отглеждат в Африка (Сомалия, Етиопия, Судан, Мавритания, Алжир и др.), Южна Азия (Индия и Пакистан), Близкия Изток (Саудитска Арабия, Йордания, Ирак, Сирия и др.) и Средна Азия\nЗверовъдство. Това е специализиран животновъден отрасъл за отглеждане и лов на животни с цел използване на техните скъпи кожи. Отглеждат се предимно бяла и сребърна лисица, собол, норка, шиншила, речен бобър, нутрия и др. С изключение на нутрията останалите се отглеждат в районите със студен климат – в природните зони на тайгата, леостундрата и тундрата. Към този отрасъл се отнася и ловът на подобни диви животни в същите географски райони. Обект на зверолов са още и морската видра, белки, ондатри и др.\nПтицевъдство. Това е животновъден отрасъл, предназначен за отглеждането и ползване на продукцията от домашни птици. Продукцията се ползва в прясно и охладено състояние в храненето на хората и в преработено състояние за производството на различни видове хранителни продукти с птиче месо и яйца. Птичето месо има голямо предимство, поради ниското съдържание на мазнини, но с високо съдържание на белтъчини. Използват се още птичите пух и перушина и птичия тор за повишаване плодородието на земеделските земи.\nДомашната кокошка е най-използваната за отглеждане птица. Бързо се приспособява към отглеждане при нови условия. Добра по количество и качество продукция. Кокошките са всеядни животни - семена, трева и листа, червей. Добра продукция се получава при храненето им с концентрирани фуражи. Отглеждат се множество породи домашни кокошки. Сред известните са: „легхорн”, „родайланд”, „плимутрок”, „нюхемпшир”, „Андалузка” Поради това над 90% от отглежданите в света птици са кокошки. Има специализация за отглеждането за месо и за яйца и смесено.\nДомашната патица се отглежда сравнително рядко. Отличава се с по-едро тяло и яйца. Тя е специфична за районите на Китай, Индокитай, Индия и Република Корея. От европейските страни най-много се отглежда във Франция.\nДомашната гъска е птица с вкусно месо. Използват се месото, яйцата и пухът. Отглежда се край водоеми. Производството е специализирано за месо, за яйца и за гъши дроб. В света се отглеждат сравнително малко на брой гъски.\nПуйка. Одомашнена е за пръв път в Америка, а след това е пренеса в Европа и разпространена в цял свят. Тя е много едра домашна птица с развита гръдна мускулатура. Подлежи на бързо угояване. Отглежда се предимно за месото\nЩраус. Това е най-едрата нелетяща птица. Отглежда се във ферми за производството на скъпата кожа и постното, бедно на холестерин месо. Месото е постно. Използват се и яйцата и перата.\nКато домашни птици в малки размери се отглеждат и токачки, месни гълъби, пъдпъдъци и др.\nРибовъдство и отглеждане на аквакултури. Това е стопанска дейност за развъждане на риба и морски организми за търговски цели: за храна в прясно състояние и за производство на продукти за изхранване на населението.\nРибовъдъството Изграждат се специални съоръжения за отглеждането на рибата (рибарници) или пускане в съществуващи водоеми на малки рибки с цел повишаване на попълване на популацията и развитие на спортния риболов. Чрез него се на търговска основа се развъжда и отглежда риба или се попълват записите на природните видове в естествените водни басейни. В редица случаи рибовъдството се съчетава и с промишления улов на риба в сладководни водни басейни. Най-често предмет на рибовъдство са видове риби като пъстърва, шаран, толстолоб, сом, треска, осетра и др. Отглеждането на морски аквакултури е сравнително нова стопанска дейност. Развъждат се и се отглеждане на водни организми - риби, миди, охлюви, ракообразни, водорасли и др. във водоеми със солена вода (морски плантации).\nПчеларство. Това е животновъден отрасъл за отглеждането на пели с цел получаването на мед, пчелен восък и други продукти. Пчелите подпомагат опрашването на земеделските култури. Пчелата използва цветните растения и поради това се отглежда във всички континенти, без Антарктида. Силно развито пчеларство има в редица страни, но с най.много пчелни семейства и добив на мед са Китай, САЩ, Русия, Австралия и др.\nБубарство. Като стопанска дейност и отрасъл възниква в Китай. След това се разпространява в Корея, Япония и Индия. Отглежда се копринената буба за тънката и фина копринена нишка, използвана като суровина в текстилната промишленост. Гъсеницата на копринената буба оплита с тънка нишка пашкул. От този пашкул хората чрез обработка използват нишките. Бубата се храни само с листата на черничевото дърво. Това предопределя районите на нейното отглеждане. Най-добри условия за отглеждане на черничевото дърво и следователно за развитието на бубарството има в районите с умерен по-топъл континентален, както и субтропичен климат. Сега в света почти две трети от производството на естествена коприна е съсредоточено в Китай и Индия. Значими количества се произвеждат още в Япония, Корея и страните от Индокитай.\nЗа животновъдството е характерно отглеждането и на редица други видове домашни животни и култури като лама, тибетски як, гуанако, заек, аквакултури (миди, раци и т.н.).\n5. Съвременни процеси и проблеми в селското стопанство.\nПрез втората половина на XX век и началото на XXI век в света протича процеса на т.нар. агропромишлена интеграция. Тя разновидност на интеграцията в селското стопанство. При хоризонталната интеграция има връзки между двата основни отрасъл на селското стопанство – растениевъдство и животновъдство. При вертикалната интеграция има обединение на селскостопански и промишлени предприятия, които използват селскостопанските суровини и произвеждат крайната продукция. Именно тази вертикална интеграция се нарича агропромишлена, понеже свързва отрасли от различни сектори – добивен и преработващ. Тази интеграция е органическо свързване на близки стопански отрасли и дейности и засилване процеса на коопериране на производителите на крайната продукция. Тя се развива чрез различни форми и равнища – предприятие (фирма), област, регион, страна, географски регион.\nВ началото на XXI век в света все по-нараства търсенето на екологично чиста селскостопанска продукция, т.нар. биопродукция. Към нея се отнасят продукти, които: генетично модифицирани селскостопански продукти; при отглеждането им не се използвани пестициди, хербициди, препарати за растителна защита и изкуствени минерални торове; не съдържат изкуствени консерванти, оцветитили и вкусови добавки.\nВсе повече започва използването на традиционните земеделски производства за промишлени продукти с нетипично предназначение. Те заместват използването на недостигащи други продукти. Това особено силно се забелязва при използването на зърнените и особено на техническите култури за производството на недостигащите горива чрез производство биогорива (етанол), спирт и т.н.\nПротича процес на преструктуриране на заетостта на площите и отглежданите културни растения и домашни животни. В условията на глобализация по-малко ефективните производства се заместват с по-ефективни. Например намалява отглеждането на захарното цвекло за сметка на разширяване на площите със захарна тръстика и производството на тръстикова захар.\nПродължава процеса на механизирането на труда и внедряването на нови сортове растения и породи домашни животни с цел интензификация и производството на по-голям обем хранителни продукти с оглед бързото нарастване на броя на населението на Земята.\n6. Горско стопанство и дърводобив\nГорите в миналото и сега имат много голямо значение в развитието на човечеството. В тях чрез процесите на фотосинтезата се образуват органични вещества, необходими на всички организми. Горите имат голям дял в поглъщането на изхвърляния в атмосферата въглероден диоксид. Горите са важен географски фактор за състоянието на природната среда и протичащите в нея природни процеси. Те оказват влияние на времето и климата (чистота на въздуха, отслабване на вятъра, намаляване на температурните различия. Горите силно влияят и върху кръговрата на водата в природата, особено като опазват питейните чисти води. Те предпазват почвата от ерозия, осигуряват среда за живот и храна за дивите животни и т.н.\nОсвен това горите пряко влияят върху живота на хората чрез осигуряването на дървесина, необходима им за отопление, приготвяне на храна, осигуряване на суровини за промишлеността (химическа, дървообработваща, мебелна, целулозно-хартиена, фармацевтична и др.) и материали за строителството, крепежни материали за рудодобива и въгледобива и др.. Горите са важен източник и на плодове и гъби за храна на населението и билки за лечението им. Горите имат свойство да се възобновяват по естествен път. С развитието на човечеството и усвояването на нови обработваеми земи, строителни обекти и т.н. площта на горите на Земята е намаляла. Сега те заемат около 38 млн. км2 площ или около 30% от земната повърхност. С най-значими горски ресурси са страните Русия, Бразилия, Канада и САЩ.\nСтопанисването на горите има за цел да съхрани техните естествени функции. Това става чрез внимателно използване на горските ресурси и особено дърводобива, така ,че горите да могат по естествен път за се възобновяват. Освен това се и използват и целенасочените стопански действия за залесяване на нови горски насаждения и грижи за опазване на горите от пожари, вредители, болести, бракониерска сеч и т.н.\nИзползват се и двата вида гори: вечнозелени (тропични – дъждовни и мусонни, иглолистни и твърдолистни) и листопадни. Те се намират в различни природни зони. С най-голямо разнообразие са горите в умерения пояс, където в Северното полукълбо са развити вечнозелените иглолистни гори, смесените гори и широколистните листопадни гори.\nДърводобивът е специализирана стопанска дейност за сечене или рязане на дърветата, влачене на дървените трупи, кастрене, извозване от горските площи до специални транспортни пунктове. Тази дейност се извършва понякога при много трудни природни условия, особено в планинските райони. Извършва се ръчно, механично чрез моторни резачки и с помощна на животни (коне, катъри, мулета, слонове) и техника - трактори, всъдеходи, автомобили и др. В света нараства добива на дървесина от 1.5 млрд м3 през 1050 г. до около 3.5 млрд в началото на XXI век.\n7. Лов и риболов:\nЛовът и риболовът са много стари стопански отрасли. Те предхождат селското стопанство. При тях има дейност са добиване ползване на природни животински продукти без отглеждане на животните. С съвременни условия намалява тяхната роля в изхранването на населението и осигуряване на промишлеността със суровини.\nВ съвременни условия ловът има незначителен относителен дял в световното стопанство. Той е стопански отрасъл и стопанска дейност за търсене, проследяване, хващане или умъртвяване (лов) на редица видове диви животни. Използват се като храна или суровина продуктите от дивите животни – месо, мазнина, кожа, кости, рога, пера и др. Ловът се използва и като средство за унищожаване на опасни или вредни за хората и стопанската им дейности животни. Осъществява се чрез различни приспособления като примки, капани, мрежи, огнестрелни оръжия и т.н., и други диви животни като кучета и соколи. Обект на ловната дейност са: а) бозайници – сърна, елен, лис, дива свиня, дива коза, муфлон, антилопа, газела, зебра, бивол, зебу, овцебик, як, заек, бобър и др.; б) хищници – едри (лъв, пума, тигър, леопард, ягуар, хиена, чакал, вълк, мечка и др.) и дребни (лисица, борсук, дива котка, рис, невестулка, собол, норка и др.; в) птици – фазан, глухар, яребица, пъдпъдък, бекас, дива патица, водна патица, дива гъска, див лебед, чайка, див гълъб, сокол, ястреб, пингвин и др. г) морски животни – тюлени, моржове; д) други – крокодили, костенурки и т.н.\nВ зависимост от целта на лова се разграничават различни видове лов. С най-голямо значение са: лов на животни с ценни кожи; лов на морски животни за добиване на мазнини и месо – тюлени, моржове, китове и др.; ловен туризъм и др. Уловът на животни с ценна кожа е развит предимно в районите на Северното полукълбо – в природните зони на тайгата, лесотундрата и тундрата, страните Русия, Норвегия, Канада, САЩ, в Гренландия и др.. Ловът на морски животни в миналото е бил силно развит. Сега има редица ограничения с оглед запазване на популацията морските обитатели. Развит е в крайбрежните води на Северния ледовит океан и водите около Антарктида. Ловният туризъм е развит почти повсеместно. Неговата специфика се определя от заплащането на услугата за лов на определени видове диви животни. Притегателни центрове за ловен туризъм са саваните в Африка, джунглите в Азия, тайгата и тундрата.\nПромишленият риболов има важна роля и място в изхранването на населението на Земята. Ловят се морски (обитаващи водите на Световния океан), пресноводни (обитаващи водите на сушата) и мигриращи (преминават от водите на сушата във водите на моретата и океаните и обратно. Над 90% от световния риболов се извършва във водите на Световния океан. През 2009 г. най-голям улов на риба имат страните: Китай, Индонезия,, Индия, Перу, Япония, Филипини, Виетнам, САЩ, Чили и Русия. От европейските страни с най-развит промишлен риболов са Норвегия, Исландия, Великобритания и Франция.\n8. Добивна промишленост\nДобивната промишленост е съвкупността от стопански отрасли и дейности за проучване на полезните изкопаеми, добив, първична преработка (напр. флотация на рудите) и производство на полуфабрикати (напр. концентрати на метали на рудите) от природни суровини. Отраслите на добивната промишленост се поделят на три групи: а) добив на горивни полезни изкопаеми – въглища, нефт, природен газ, шистов газ, битуминозни шисти, торф; б) рудодобив – руди на челните метали (желязо, манган, хром и др.), руди на цветните и редките метали (алуминий мед, олово, цинк, калай, волфрам, никел, антимон, молибден и др., руди на благородните метали (платина, злато и сребро), руди на радиоактивните метали; в) добив на нерудни минерални суровини (мрабор, варовик, доломит, гранит, габро , сиенит, кварцит, глина, азбест, сяра, каменна сол, калиева сол, апатит и много други).\n8.1. Добив на горивни полезни изкопаеми:\nВъгледобив. Това е обособен стопански отрасъл, предназначен за добив и обогатяване и преработка (брикетиране) на въглища. Добиват се четири вида въглища (антрацитни, черни, кафяви и лигнитни). Най-значим дял в световния добив имат черните и кафявите въглища. Начинът на добива зависи от дълбочината на залягане на въглищните пластове. Има два вида добив: галериен (минен, подземен), чрез прокопаване на специални шахти и галерии за достигане до въглищния пласт и изграждане и поддържане на специални съоръжения за укрепване, осветление, извозване, предпазване от аварии и др.; открит способ. Използване за добиване на въглища от пластове, разположени на земната или близко под земната повърхност. Повърхностният земен пласт се изгребва и след откриването на въглищата те се добиват. През последното десетилетие има увеличаване на добива на въглища от 5.2 млрд.т. 2003 г. на 8.0 млрд. т 2011 г. почти половината добивани въглища в света са в Китай (3.5 млрд. т.). В световното производство след тази страна се нареждат през 2011 г. страните САЩ (992.8 млн.т.), Индия (588.5 млн.т.), Австралия, Индонезия, Русия, ЮАР и др. От страните в ЕС най-значим добив има в Германия (188.6 млн.т.) и Полша (139.2 млн. т.).\nНефтодобив. Това е добивен отрасъл, предназначен за добив, очистване от примеси вода, сяра, парафин и др.), превоз чрез нефтопроводи, танкери, цистерни и др., складиране и продажба на нефта. Преработката на суровия нефт се извършва от специализирани химични предприятия (рафинерии). С най-голям добив на нефт през последните години са страните Саудитска Арабия (Персийски залив), Русия (Западен Сибир, Волго-Уралски район, Каспийско море, Сахалин), САЩ (Мексикански залив, Аляска и др.), Иран (Персийски залив), Китай, Мексико (Мексикански залив), Канада, Венецуела (залив и лагуна Маракайбо), Нигерия (Гвинейски залив и делтата на Нигер), Ирак и др.\nГазодобив. Добивен отрасъл, осигуряващ добив на природен газ. Добива се смес от газове, образувани в мените недра при разлагането на органични вещества. Той се намира в земните недра във вид на самостоятелни залежи или във вид на покривка на нефтени залежи. Проучва се и се добива чрез сондиране на земните пластове, естествено фонтаниране или изпомпване от тях. Находищата са локализирани в седиментните наслаги в земната кора. Подобно на нефта, природният газ има органогенен произход, т.е. образува се чрез разлагане на организми. Добивът е съсредоточен предимно в шелфа на Световния океан и крайбрежните низини (Персийски залив, Западносибирска низина, Каспийско море, Северно море и др.). През 2011 г. общо в света са добити 3 276.2 млрд. м3 природен газ. Най-много газ добива Русия (667.0 млрд.м3), следвана от САЩ (651.0), Канада (160.0), Катар (151.0), Иран, Норвегия, Китай, Саудитска Арабия, Индонезия и Нидерландия. Добитият природен газ се транспортира по два основни начина: чрез газопроводи и чрез втечняване и превозване с танкери.\nОстаналите горивни полезни изкопаеми се добиват в значително по-малки количества и имат по-малка роля и място в световното стопанство. С най-развит добив на шистов газ са САЩ. Торфът се използва предимно като гориво в енергетиката и като подобрител на почвите. находищата на торф са разположени на земната повърхност и той се добива чрез изземване от нея. Образува се при условията на безкислородно гниене на растително останки в блата при излишък на влага и хладен климат. По запаси на торф в света на първо място е Канада, следвана от Русия, Ирландия, Беларус, Индонезия, САЩ, Великобритания, Швеция и др. Общите запаси в света са между 250 и 500 млрд.т. Битуминозните шисти са естествени природни скални (калцити, варовици, доломити, пясъчници и др.) образувания пропити от органично вещество (от 30 до 70%) от съседните от водорасли, висши растения др., както от въглища и нефт от съседните им находища. В САЩ те се използват за добив на шистовия газ. Най-големите запаси са в САЩ, следвани от Бразилия, Китай, Русия и др. В Европа битуминозните шисти се използват като гориво в електроцентрали в Естония.\n8.2. Добив на метални минерални суровини (рудодобив)\nДобив на руди на черните метали\nЖелезни руди. Те са главната суровина на черната металургия. Желязната руда обикновено се състои от железни оксиди. Като руди се използват скалите съдържащи минералите магнетит (Fe3O4), хематит (Fe2O3), гьотит (FeO(OH)), лимонит и сидерит (FeCO3). Желязната руда е суровина за производството на чугун и стомана. Магнетитът е най- богатата на желязо руда. За богати се считат рудите със съдържание на желязо над 57%. На Земята са проучени на 160 млрд.т. железни руди. С най-големи запаси са Русия (Курска магнитна аномалия, Урал и др.), Бразилия (Минас Жераис), Украйна (Кривой рог), Китай област Дунбей), САЩ (край Горното езеро). С най-голям добив на железни руди през 2010 г. са страните КНР (900 млн.т.), Австралия (420 млн.т.), Бразилия (370), Индия (260), Русия (100), Украйна (72), ЮАР (55) и САЩ (49). От страните в Европейския съюз с най-голям добив на желязна руда е Швеция (25 млн.т. при находищата Кируна и Еливаре). С голям износ на железни руди се отличават страните: Австралия (380,5 млн. т.), Бразилия (266), Индия, ЮАР, Канада, Русия, Украйна, Швеция. С най-голям внос на железни руди са страните: Китай (628,2 млн. тон.), Япония (105,5), Република Корея (42,1), Германия (28,8), Франция (17,0) и др.\nМанганови руди. Манганът е метал, който се използва в черната металургия. Използва се за производството на специални стомани. Находищата на манган са от различен тип. Най-много се използват седиментните находища. В мангановата руда се съдържа и желязо. Най-голям добив на манган има в страните Габон и ЮАР. Със значително по-малки количества добив на манган са страните Австралия, Бразилия, Китай, Украйна, Индия, Гана и др.\nХромови руди (хромити). Хромът се използва в черната металургия за производството на специални стомани и метални покрития. С най-големи находища се отличават страните ЮАР, Казахстан, Русия, Зимбабве, Мадагаскар, Турция, Индия, Армения и др. страни. Най-голям добив има в страните ЮАР и Австралия. Следват Турция, Русия, Казахстан, Албания и др.\nДобив на руди на цветните метали\nАлуминиеви руди. Алуминият е един от най-важните цветни метали в съвременното световно стопанство. Добива се от рудата боксит (Al2O3) и от алунити и нефелин. Най-много алуминиеви руди се добиват в Австралия, Гвинея, Ямайка, Русия. Повечето добивани руди се внасят за производство на алуминий във високоразвитите страни – САЩ, Китай, Германия, Австралия, Норвегия и с наличие на евтина електроенергия.\nМедни руди. Медта се извлича от рудите съдържащи минералите халкопирит (CuFeS2), борнит (Cu5FeS4), куприт (Cu2O), халкозин (Cu2S), азурит (Cu3(CO3)2(OH)2). Много рядко медта се среща в природата в чисто състояние – самородна мед. Повечето медни руди са с ниско метално съдържание, обикновено между 1 и 3%. Това налага предрително обогатяване на рудите (флотация) и производство на меден концентрат. С големи залежи на медни руди са страните Чили, САЩ, Перу, Казахстан, Австралия, Канада и др. Сред най-големите находища на медни руди и най-голям добив в света са Ескондида около 10% от добиваните в света медни руди) и Чукикамата (най-големият открит рудник в света) в Чили. Големи количества медни руди се добиват още в Канада, Австралия, Казахстан, Замбия, Мексико, Полша и др.\nОловно-цинкови руди. Олово се добива от минерала галенит (PbS), церусит (PbCO3), англезит (bSO4), а цинк от сфалерит. Много често те се срещат заедно (оловно-цинкови руди) и поради това се добиват и от тях се произвеждат едновременно и двата метала. Много често оловото и цинка се среща заедно и с други метали – мед, никел, уран, злато и т.н (полиметални руди). С най—значими количества добивани оловно-цинкови руди са страните Австралия, Канада, ДРКонго, Перу, Казахстан и др.\nКалаени руди. Калаят е тежък цветен метал, добиван предимно от минерала каситерит (SnO2). Главните находища и добив на калай в света са в Югоизточна Азия (Китай, Тайланд, Малайзия, Индонезия), в Южна Америка (Боливия, Перу, Бразилия) и Австралия.\nНикелови руди. Използва се в металургията за производството на специални стомани и метални изделия. Големи находища на никелови руди в света има в Канада, Русия (Мурманска област, Норилск, Урал и др.), Австралия, Куба, ЮАР, Нова Каледония и др. Най-много никелови руди се добиват в Русия, Канада и Австралия.\nДруги руди на цветните метали. Добиват се и редица други руди на цветните метали. Сред тях са: титан (в Китай, Русия, Япония, ЮАР, Индия, Шри Ланка и др.), магнезий (Китай, Русия, Израел, Казахстан, Бразилия, Украйна, Сърбия), кадмий, живак (Китай, в Испания находището Алмаден, в Закавказието, в Средна Азия – Киргистан и Таджикистан, Словения и др.); легиращият метал волфрам (Китай, Канада, САЩ, Русия, Казахстан, Австрия); молибден (САЩ, Мексико, Канада, Австралия, Норвегия, Русия, Армения); ванадий (Перу, САЩ, ЮАР, Финландия, Австралия, Армения).\nДобив на руди на благородните метали.\nВключва добива на руди, съдържащи платина, злато и сребро. Златото и среброто в природната среда се срещат като самородни и като елементи на минерални съединения. Все по-рядко се срещат находища на самородно злато и сребро. Поради това добивът се извършва чрез руди, съдържащи тези благородни метали.\nПлатина. Това е благороден метал със сив метален цвят. Много рядко се среща самородна платина. Добива се предимно от сулфидно-медно-никелови руди. Над 90% от световните запаси на платина са в 5 държави – ЮАР, САЩ, Русия, Зимбабве и Китай. Добивът на руди за получаване на платината е концентриран в ЮАР, Русия, Казахстан и др. страни.\nЗлато. Среща се в природата като самородно и като свързано в редица руди. В съвременни условия се добива чрез отделяне от рудите, пречистване на златоносен пясък. Руди съдържащи злато са купроаурит (AuCu), калаверит, силванит, пирит, арсенопирит, халкопирит и др. В света ежегодно се добиват над две хиляди тона злато. Големите находища, от които се добива златото са съсредоточени в няколко района на няколко страни. Известни са находищата в Русия (Якутия, Чукотка, Урал и др.), Австралия (Калгурли и Кулгарди), Канада (Садбъри, Бризж-Ривър), САЩ (Аляска, Калифорния и Невада) и др. До преди няколко години световен лидер в добива на злато бе ЮАР. През 2011 г. са получени 2809,5 т. злато. Сред водещите страни по добив за златосъдържащи руди и злато са Китай, САЩ, Австралия, ЮАР и Русия.\nСребро. Благороден метал със сребристо-бял цвят и добра електропроводимост. В природата се среща в самороден вид и като част от състава на руди. Находища на сребро се използват в страните Мексико (Парал и Пачуна), САЩ (Аляска и Кордилерите), Перу, Русия, Австралия (пустинята Виктория), Чили, Германия, Испания, Китай, Канада (находището Садбъри), Австралия, Полша, Казахстан (находищата при Байконур), Норвегия, Армения и др.. Ежегодно в света се добива над 15 000 т. сребро.\nДобив на руди на радиоактивните метали\nТова са руди от които се добиват радиокативни елементи и предимно уран. Най-важните уранови руди са настуран (уранинит) и карнотит. Урановите руди се срещат в жили, конгломерати, седиментни скали и пясъчници, фосфорити и др.. Сред най-големите уранови находища са МакАртур-Ривър и Сигер-Лейк (Канада), Северен Хорасан, Моюнкум и Инкай (Казахстан), Южноелконско и Стрелцовско (Русия) и др. Големи залежи на уранови руди има още в ЮАР, Намибия и др. Най-много уранови руди се добиват в Канада, Русия, Нигерия, Австралия, Франция, Намибия и ЮАР.\n8.3. Добив на неметални минерални суровини\nОт природата се извличат и ползват редица минерални вещества и тела, които не съдържат метали и от които не могат да се извличат метали. Те са използват с различно предназначение в световното стопанство, предимно като промишлени суровини, строителни материали, подобрители на почвата, в бита на хората и т.н.\nДобив на промишлени минерални суровини\nТова са природни тела и вещества, скали, коти си използват след обработка и преработка за производството на различни промишлени изделия.\nКаменна сол. Това е природен продукт, който се извлича от земните недра във вид на каменна сол и или от солената морска и езерна вода. Използва се като суровина предимно в химическата промишленост за производство на соди и др. видове химични изделия, в хранително-вкусовата промишленост, готварството и в бита на хората. Най-старото използвано находище на каменна сол в Европа и Предна Азия е това край град Провадия (гара Мирово). Солни залежи на каменна сол има във всички континенти. Известни са находищата в САЩ, Русия, Донецк (Украйна), Полша (Бохня и Величка, Германия, Румъния и др. Все по-голямо значение има добива на сол от солените езера и лагуни. Такива са при Голямото Солене езеро в САЩ, Баскунчак и Елтън в Прикаспийската низина, Тузгьолю (в Турция), Мъртво море (Израел) и много други. Добивът на сол от морската вода се практикува само чрез изпарение в районите със силно слънчево греене и високо съдържание на сол.\nВаровици. Те са повсеместно разпространени скали със седиментен произход и се използват за различни цели: като промишлени суровини; като строителен материал; в селското стопанство и др. От тях се произвежда строителна вар, цимент, строителен камък, облицовки, настилки. Варовиците се използват в производството на химическата промишленост, особено при производството на соди.\nСяра. Използва се самородната сяра и природни минерали съдържащи сяра. Използва се като суровина предимно за добив на сярна киселина, вулканизация на каучук, барут, кибрит и в селското стопанство (като инсектициди и фунгициди). Големи находища на сяра обикновено има в районите с минала и съвременна вулканска дейност. големи са находищата в остров Сицилия, остров Итуруп, Японските острови и много други.\nФосфорити. Това са природни минерали, седиментна скала, състояща се предимно от фосфатни минерали от групата на апатитите. Съдържат и примеси от доломит, кварц, глина и др. Използват в производството на минерални фосфорни торове за селското стопанство. Най-значими са находища и големи добивите в Мароко. Значими добиви има още в остров Науру в Океания, САЩ и др. страни.\nАпатити. Това са фосфати, които се използват за производството на фосфорни торове. Най-големи са залежите в Колския полуостров в Русия. Използват се и находища в Бразилия, Мексико, САЩ, Чили , ЮАР и др. страни.\nСелитра. Това са азотни соли, които се използват за производството на азотни торове за селското стопанство, за производството на взривни вещества и др.. Добиват се: натриев нитрат (Чилска селитра) се добива най-много в Чили; амониев нитрат и др други видове азотни соли.\nКалиеви соли (Индийска селитра) се добива най-много в страните от Централна Америка, в САЩ, в Европа в Германия, Франция, Русия, Индия и др..\nДиаманти. Това са природни минерали, изградени от въглерод. Притежават най-високата твърдост сред всички минерали, не се разтварят в киселини и основи, най-добри проводници на топлина и др. ценни свойства. Използват се предимно в ювелирното дело и в промишлеността за направата на режещи и шлифоващи инструменти. Шлифованите диаманти се наричат брилянти. Най-голям добив н диаманти в света има в африканските страни – ЮАР, Ангола, Намибия, ДРКонго, Сиера Леоне, Замбия. Гана, Ботсвана. Добри находища и г.значим добив на идаманти има още в Русия, Канада, Бразилия. Сред най-известните находища за добив на диаманти са Кулинан и Венеция (ЮАР), Жваненг (Ботсуана), Катока и Лузамба (Ангола), Оранжева река (Намибия), Удачная и Мирна (Русия) и др.\nДобив на скъпоценни камъни. Има разнообразен добив на скъпоценни и полускъпоценни камъни. Те се използват в Ювелирната промишленост, в електротехниката и др. Добиват се рубини и сапфири (Индия, Шри Ланка, Мадагаскар, Тайланд Мианмар, Канада, САЩ, топаз (Урал в Русия, Бразилия, Шри Ланка и др.), изимруди (Урал в Русия, Египет, Колумбия и др.), турмалин (Бразиля, ЮАР, Калифорния и Колорадо – САЩ, Урал и Забайкалие – Русия и др.) и т.н.\nДобив на строителни материали и суровини за производство на строителни\nВ строителството и промишлеността за производство на строителни материали и се използват множество скали и насипни материали – глина, гипс, варовици, гранити, пясък и т.н.\nГлина. От дълбока древност и до наши дни глината е основен строителен материал. Тя се използва за производство на градивни материали (тухли, керемиди, капаци, тръби, подови и стенни плочки), цимент, за хидроизолации, за декорации, за производство на битова керамика (домашна посуда) и сувенири, за пречистване на нефтопродукти и т.н.. Има я в изобилие във всички страни в света и се използва по различни начини, в зависимост от технологията на строителството и традициите на населението. Някои то видовите глини имат специално предназначение и се използват предимно като суровина за промишлеността – обикновена (наносна) глина), каолин, вермикулит, бентонит и др.\nКаолин. Това е глина, която се използва като основна суровина в порцеланово-фаянсовата промишленост, при производството на хартия, синтетичен каучук, пластмаси, за глазури в грънчарството и др. Големи количества каолин се добиват в Китай, Русия, Великобритания (п-ов Корнуол), Чехия (Карлови Вари), САЩ (щат Джорджия), Германия (в района на Дрезден) Русия (Челябинска област), Украйна и др. страни.\nГипс. Това е широко разпространен във всички континенти материал. Използва се в строителството, най-често за замазки, като суровина в производство на различни строителни материали в строителната промишленост. Най-големи производители на гипс в света са страните Китай, Иран, Испания, САЩ, Тайланд и др.\nДобив на кариерни материали. Това е стопанска дейност за добив на наносни (пясък, чакъл и баластра) и скални материали с различно предназначение. Наносните материали се използват предимно в строителството за пътни настилки, производството на бетон и железобетонни изделия и т.н. Скалите се използват предимно като ломен камък за строителството и пътните настилки. Този добив е повсеместно развит в света. Особено място има добива на кварцов пясък. Той се използва предимно като суровина за производството на стъкло и стъклени изделия, за филтри и пречистване на води и т.н.\nДобив на скално-облицовъчни материали. Това е специализиран добив на скали, които се използват за подови и стенни настилки. Най-използваната и ценна скала в това отношение е мрамор. Мраморите са метаморфни скали с кристален строеж. Те се поддават на полиране и обработка. Добиват във всички континенти, без Антарктида. С най-високи качества са италианските мрамори (особено тези от находището Карара), гръцките мрамори (особено тези от остров Парос), руските мрамори (особено тези в Карелия и Урал) и много други. Мраморите освен като скално-облицовъчен материал се използват и в производството на мозайки и строителни мазилки, в скулптурата и др. като скално.облицовъчни и градивни материали се използват още гранити, сиенит, габро, травертин, черупчест и бял варовик и много други. Известни в света са находищата на гранит във Финландия (Рапакиви), травертин (в Италия – Тиволи, Германия – край Щутгарт, Турция – Памуккале, Русия – Пятигорск и др.)\nРазвитието на първичния сектор има доминираща роля и място в повечето от развиващите се страни в света. В много от таях то е на примитивно технологично равнище с екстензивен характер на производството. В редица от страните се развиват предимно една или две стопански дейности. Например в страните от Персийския залив основен стопански отрасъл на първичния сектор и нефтодобива. В други е туризма (Монако, Малдивски острови, Непал, Бахамски острови и др.). в трети страни е производството на отделни земеделски култури като страните в Централна Америка, наричани „банановите републики”и т.н. В развитите страни първичния сектори и особено селското стопанство се развиват с използването на съвременни високопродуктивни технологии и то има интензивен характер. Почти всички развиващи се страни са доставчици на добиваните суровини за развитите страни.


16 Юли 2018 13:13ПУБЛИКУВАНА\n16 Юли 2018 13:21ОБНОВЕНА\n16-годишният Атанас Лазаров, който катастрофира в голям трактор за балиране на слама в гоцеделчевското село Мосомище, след 12-дневна борба за живота му в университетската болница „Света Анна“ е починал.\nТова е тъжната новина, която днес обиколи Гоце Делчев, село Мосомище и целия регион.\nМомчето е починало от жестоките травми на главата и тялото, нанесени му при тежката катастрофа, за която ИНФОМРЕЖА писа.\nВ продължение на 12 дни, роднини и приятели на семейството и негови съученици - доброволци, събираха усилено от дарители необходимите средства Наско да бъде опериран в Германия с надежда да се изправи на крака и да продължи да се радва на младия си живот.\nНа 4. юли Атанас се удари жестоко в трактор за балиране на сено, вследствие на което получи тежка черепно-мозъчна травма и комбинирани травми по цялото тяло.\nВ Университетската болница „Св. Анна” в София на момчето бяха направени няколко спешни операции, но заключението на специалистите бе, че Наско има нужда от друга много сложна и спешна операция, заради която трябваше да бъде транспортиран за лечение в Германия.\nМолбата на семейството на Наско за помощ от институции, общественост, фирми и близки хора, отвори стотици добри сърца, които се опитаха да съберат голямата сума пари, но смъртта изпревари добрите намерения.\nПочивай в мир, мило момче! Дълбоки и искрени съболезнования изказва към родителите, близките и приятелите на Наско и от екипа на ИНФОМРЕЖА! Поклон!\nпочинал Атанас Лазаров Мосомище мотор трактор катастрофа\nОткриха безжизнено тяло на мъж, починал пред АУБ на центъра\nВдигнаха за София водачката, врязала се в цистерна\nГапрв23:49 - 17.07.2018\nПо добре че не е пострадал някои невинен човек.Причината за тази злополука е в родителите.\nЖалко17:28 - 16.07.2018\nСъболезнования на близките! Но не може да даваш толкова мощен мотор на 16 годишен "левскар" нито каска нито нищо видиш ли го блъска гъзарията и този се блъска в трактор и си разпилява мозъка по пътя и после трябва да ме е жал и да съм съпричастни! Жалко наистина но нека е за урок на други безхаберни родители!


Начало » Новини » ПСЖ - Байерн: Числата преди големия финал\nБайерн Мюнхен може да счупи няколко рекорда на Шампионската лига при срещата с Пари Сен Жермен на финала в неделя, като Робърт Левандовски и Неймар излизат на терена за парче от историята.\nШампионите на Бундеслигата и DFB-Pokal са на ръка разстояние от безпрецедентна победна серия и феноменално голово постижение в най-елитното европейско клубно състезание.\nЗвездата на Байерн Левандовски е в сензационна форма и е на два гола от изравняване на рекорда на петкратния победител в Шампионската лига Кристиано Роналдо.\nНеймар ще опита да донесе трофея за ПСЖ у дома за първи път, но дори ако загубят, той все пак би могъл да запише постижение, достигано само от двама други играчи.\nПоглеждаме към най-интересните числа на Opta преди зрелищния сблъсък на Estadio da Luz в неделя.\n- Това е първият финал на ПСЖ за Европейска купа/Шампионска лига, което ги прави 41-ият отбор, който достига до този етап. Последните шест отбора, играещи първи финал загубиха, като последният дебютиращ победител е Борусия Дортмунд през 1997 г. срещу Ювентус.\n- Байерн вкара 42 гола в 10 мача в Шампионската лига през този сезон, като само Барселона през 1999-2000 отбеляза повече в една кампания (45), въпреки че през онзи сезон изигра 16 мача.\n- В 19 изяви в Шампионска лига за ПСЖ Неймар участва пряко в 23 гола, отбелязвайки 14 пъти и асистирайки за девет попадения. Неймар вкара на финала през 2015 г. за Барселона и може да стане едва третият играч, който отбелязва във финали за два различни отбора, заедно с Роналдо (Манчестър Юнайтед и Мадрид) и Марио Манджукич (Байерн и Ювентус).\n- Байерн спечели последните си 10 мача в Шампионската лига и се стреми да стане първият отбор в историята на Европейската купа/Шампионска лига, спечелил 11 поред - предишните два случая на отбор, спечелил 10 поредни мача са самите Байерн (април-ноември 2013 г.) и Мадрид (април 2014 г.-февруари 2015 г.).\n- Левандовски се разписа в девет поредни мача на Шампионската лига, като само Роналдо е отбелязвал в повече последователни мачове в историята на Европейската купа/Шампионска лига (11 между юни 2017 г. и април 2018 г.).\n- Шефът на ПСЖ Томас Тухел е загубил повече мачове в мениджърската си кариера срещу Байерн от всеки друг отбор (9).\n- Треньорът на Байерн Ханзи Флик е едва шестият човек, който е играл и ръководил един и същ отбор във финал на Европейска купа/Шампионска лига, след Мигел Муньос (Мадрид), Висенте дел Боске (Мадрид), Карло Анчелоти (Милан), Пеп Гуардиола (Барселона) и Зинедин Зидан (Мадрид); Флик игра в загубата на баварските гиганти с 2:1 на финала през 1987 г. от Порто и може да стане първият от шестимата, който е загубил и като играч и като мениджър на един клуб.\n- Левандовски е вкарал 15 гола в Шампионската лига през този сезон, с два по-малко рекорда, поставен от Роналдо през 2013-14 (17). Той (заедно със Серж Гнабри) в на път да стане петият играч, който е отбелязал в груповата фаза, осминафинал, четвъртфинал, полуфинал и финал в един сезон, след Диего Милито (Интер, 2009-10), Лионел Меси (Барселона, 2010-11), Роналдо (Мадрид, 2013-14) и Садио Мане (Ливърпул, 2017-18).\nТагове: Неймар, Байерн Мюнхен, ПСЖ, Шампионска Лига, Томас Тухел


Hampton Inn Monterey - НАЙ-НИСКИ ЦЕНИ от agoda.com\n2401 Del Monte Avenue, Район на летище Монтерей, Монтерей (Калифорния), САЩ, 93940 - Покажи на картата\nKing Room with Sofa Bed - Lake View\nВ близост Район на летище Монтерей Център на Монтерей Район на летище Монтерей Център на Монтерей\nНезависимо дали сте турист или пътувате по бизнес, Hampton Inn Monterey е перфектен избор за настаняване в Монтерей (Калифорния). Оттук гостите имат лесен достъп до всичко, което този оживен град може да предложи. Хотелът предоставя също лесен достъп до безбройните градски забележителности и атракции като Del Monte Beach, Burlwood Studios, Летище Полуостров Монтерей.\nHampton Inn Monterey също така предлага много съоръжения за обогатяване на Вашия престой в Монтерей (Калифорния). Докато са отседнали в този чудесен хотел, гостите могат да се насладят на безплатен WiFi достъп във всички стаи, 24-часова рецепция, съоръжения за инвалиди, експресно настаняване/напускане, паркинг.\nНасладете се на висококачествените удобства по време на престоя си тук. В някои стаи са на разположение телевизор с плосък екран, климатик, отопление, бюро, будилник, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Каквато и да е причината за Вашето посещение в Монтерей (Калифорния), Hampton Inn Monterey е идеалното място за една вълнуваща почивка далеч от всичко.\nВсички типове туристи (129) Двойка (40) Самостоятелно пътуващ (7) Семейство с малки деца (36) Семейство с големи деца (30) Група (15)


По традиция всяка година по време на големи християнски празници, Българският Червен кръст, съвместно с Отделението по трансфузиология и хематология към МБАЛ «Св. Пантелеймон» в град Ямбол, организират кръводарителски акции.\nОсновните цели, които си поставяме са информираност на гражданите за безвредността и безопасността на акта на кръводаряване, да се популяризират и утвърждават принципите на доброволност и безвъзмездност сред обществеността. Това е особено важно, имайки предвид, че безвъзмездно кръводаряване е висш хуманен жест към хората, които се нуждаят от кръвопреливане във връзка с претърпян инцидент или предстояща оперативна интервенция.\nПървата за 2017 година акция е посветена на Великденските празници и преминава под мотото: «Някой се нуждае от твоята кръв СЕГА». Акцията представлява първи етап от годишните инициативи, посветени на безвъзмездното кръводаряване.\nПо този повод Ямболската червенокръстка организация и Отделението по трансфузионна хематология към МБАЛ «Св. Пантелеймон» в град Ямбол обявяват Седмица на безвъзмездното кръводаряване, която ще се проведе през периода 10-13 април 2017г., седмицата преди Великден за времето от 8.30ч. до 13.00ч.\nВ тази връзка се обръщаме към всички граждани и гости на град Ямбол, които желаят и могат да дарят кръв, ще имат възможност да го направят в Отделението по трансфузионна хематология /Кръвен център/. Екип ще бъде на разположение на всеки, който проявява интерес.


CARS.BG -Mercedes-Benz CLA 250, 38000 ЛЕВА, бензин, обяви за коли от Авто Пазар БГ\nСледваща оферта (+999 ЛЕВА )\nседан, употребяван , нов внос 38,000 ЛЕВА\nСигурност: ABS, ESP, Airbag, ASR/Тракшън контрол, Аларма, Имобилайзер, Центр. заключване, Старт-Стоп система, Безключово палене\nАвтомобила е внос от САЩ, сниман е както е пристигнал, абсолютно без каквато и да е забележка на реални километри, намира се в гр. София и е необходима предварителна уговорка за оглед! Състоянието и километрите са достатъчни за състоянието на колата. Един собственик. ЛИЗИНГ през лизингова къща или банка !


Проектно Финансиране - Счетоводни и Правни услуги София\nНИТЕМ има успешно реализирани проекти в областта на възобновяемите енергийни източници — Водни Електроцентрали и Фотоволтаични електроцентрали.\nНИТЕМ има успешно финансирани проекти в областта на хранителната индустрия. С основен фокус проекти в областта на производство на храни и преработване с добавена стойност, селско стопанство и земеделие.\nНИТЕМ е ангажиран в различни технологии за енергийна ефективност и финансиране чрез ЕСКО договори.\nНИТЕМ набира стартиращи компании с иновационни проекти с цел съвместна реализация чрез организиране на финансиране и подпомагане на стартиращ бизнес.\nОще в тази категория: Предлагаме възможности за професионално развитие и израстване »


BurgasNovinite.BG: Купувачи дават по 110 000 евро за двустаен по морето\nВсе пак най-силният мотив на клиентите да се ориентират към покупка на жилище или вила наморето е търсенето на изгодни възможности за съхранение на парите.\n„Семейства с малки или в училищна възраст деца, със средни към високи доходи, които живеят в големите градове – това бе най-често срещаният профил на купувачите на вили в Созопол. Част от тях живеят за постоянно в къщите и искат да пренесат стила си на живот и във „втория“ си дом”, коментира Екатерина Желяпова, търговски директор Ваканционни имоти.\nКупувачите през лято 2020 са склонни да купуват имоти, които все още нямат Акт 16. „За нашите клиенти няма значение дали имотите са завършени или са на етап строеж, защото са уверени в устойчивостта на компанията. Интересът им е голям и при проектите, чието същинско изграждане все още не е стартирало.\nТова, на което купувачите не са готови, е компромис с представата за втори дом на морето. Клиентите държат на комфорт и функционално разпределение на имота си, на заобикаляща среда в унисон с природата, на разнообразие от услуги и удобства, близост до плажа. Те имат две изходни точки за тези свои изисквания. От една страна, искат да осигурят собствената си качествена почивка. От друга – разглеждат имотите и като инвестиционни. За тях е важно имотът да е ликвиден и лесен за отдаване под наем.


The Bulgarian Media Portal in Chicago » Blog Archive » Поздравления от Путин, Тръмп, Макрон, Елизабет II, Ердоган, папа Франциск и др. за 3-ти март\nПоздравления от Путин, Тръмп, Макрон, Елизабет II, Ердоган, папа Франциск и др. за 3-ти март\nПутин, Тръмп, Ердоган са поздравили Румен Радев за 140-годишнина от Освобождението на България\nДържавният глава на Руската федерация Владимир Путин поздрави президента на България за националния празник на страната ни Румен Радев за 3 март, денят, в който отбелязваме Освобождението, предава TACC, цитирана от Фокус.„Приемете сърдечните поздрави по повод значителната дата на 140-годишнината от Освобождението на България от османско иго”, се казва в писмо от президента на Руската федерация, чийто текст бе публикуван от прессекретариата на българския президент. „В тези дни ние си спомняме за подвига на руските войници и български опълченци, които се бориха рамо до рамо на Шипка и край Плевен. Благодарение на тяхното мъжество и саможертва бе възстановена древната българска държавност“, се казва още в писмото на Путин.\nПрезидентът Румен Радев получи поздравителна писма от редица държавни глави по повод предстоящото отбелязване на Националния празник на България – 3 март, съобщи по-късно президентският прессекретариат.\nПисма до българския държавен глава изпратили президентите и държавните ръководители на Руската федерация, САЩ, Френската република, Федерална република Германия, кралицата на Обединеното кралство Елизабет II, кралят на белгийците Филип, на Италианската република, на Република Австрия, папа Франциск, президентите на Република Сърбия, Република Турция, Република Южна Африка, Социалистическа република Виетнам, Държавата Палестина, кралят на Саудитска Арабия Салман бин Абдулазиз Ал Сауд и много други.\n„Приемете сърдечни поздравления по случай знаменателната дата – 140-ата годишнина от Освобождението на България от османско иго“, заявява в писмото си президентът на Руската федерация Владимир Путин, посочва в началото президентският прессекретариат. „В тези дни ние споменаваме за подвизите на руските войници и българските опълченци, сражавали се рамо до рамо на Шипка и при Плевен. Благодарение на тяхното мъжество, твърдост и саможертва беше възстановена древната българска държавност“, се казва още в писмото на руския президент. Владимир Путин изразява своята увереност, че общите исторически традиции, трайните връзки на приятелство и взаимопомощ, културната и духовна близост ще бъдат и занапред надеждна основа за развитието на всестранното сътрудничество между двете държави.\nФедералният президент на Федерална република Германия Франк-Валтер Щайнмайер поздравява най-сърдечно президента Румен Радев и българските граждани по случай Националния празник на Република България. „За мен е много важно да развием тясното и приятелско партньорство между нашите две страни – особено в контекста на настоящите и бъдещите предизвикателства в Европа, с които можем да се справим само заедно. За да можем да формираме бъдещето на нашия континент, трябва да засилим единството и солидарността между страните-членки на Европейския съюз, както малки, така и големи, на Изток и на Запад. Приветствам активната роля на България като председател на Съвета на Европейския съюз“, заявява германския президент. Франк-Валтер Щайнмайер подчертава, че България и занапред може да разчита на подкрепата на ФРГ за осъществяването на реформи в областта на правовата държава.\nМинистър-председателят Бойко Борисов и руският външен министър Сергей Лавров проводоха телефонен разговор, съобщава в същото време БГНЕС. Лавров поздрави българския премиер по случай националния празник на страната ни – 140-годишнината от Освобождението на България от османско иго, като подчерта, че културните ценности, обединяващи България и Русия, са основа за задълбочаване на двустранните отношения в редица сфери. Бойко Борисов и Сергей Лавров обсъдиха приоритетната тема за Българското председателство на Съвета на ЕС – развитието на страните от Западните Балкани. Българският премиер посочил, че държавите от региона трябва да бъдат подпомогнати активно и че България полага усилия за изграждането на по-добро инфраструктурно свързване на страните от този регион с държавите от ЕС. Затова България търси подкрепата не само на държавите-членки на ЕС, но и на други партньори като Русия, отбеляза още българският министър-председател, цитиран от пресслужбата на МС.\nПремиерът Бойко Борисов благодари на руския външен министър Сергей Лавров за участието му в днешното откриване на изложбата по случай 140 години от освобождението на България. Тя беше открита днес от посланик Бойко Коцев и министърът на външните работи на Русия в руското външно министерство в тържествена обстановка. Изложбата представя архивни документи, сред които копие на Сан-Стефанския мирен договор и ратификационни османски документи от 4 март 1878 г., подготвени от МВнР на Русия и от „Неизвестни фотографии от Руско-турската война 1877-1878 г.“, предоставени от Посолството и Българския културен институт в Москва.\n„Изложбата е впечатляваща и тя показва нашата обща история. Признателни сме на нашите български приятели за увековечаването на паметта на такива изтъкнати военачалници като генералите Скобелев, Тотлебен, Гурко, Драгомиров. Нашите приятели грижовно пазят паметта на руските войници и офицери, които са положили живота си върху олтара на победата“, посочи Лавров. Руският външен министър заяви още, че общото ни културно и духовно наследство е основа за постъпателното развитие на нашето сътрудничество във всички области– политика, икономика, култура, туризъм.\nМолебен за мир, благоденствие, единение и спасение на България 2020-02-21\nОлимпиадата “Левски” – 2020 в Чикаго 2020-02-21


Сиромашката радост на М-Телските абонати | GSM Spot\nHome » Моите коментари » Сиромашката радост на М-Телските абонати\nСиромашката радост на М-Телските абонати\n1 536 прочита\nДатата 06.09 за част от българите може да не навява никакви асоциации, но за абонатите на М-Тел, тази дата е на път да се превърне в ден на опечаления абонат. Тогава, на 06.09.2010, от М-Тел стартираха внедряването на нова CRM система, за която Мтел-ци биха тъпана още на 06.092010 с официално съобщение на сайта си.\nПреди предполагах, а сега съм убеден, че нито М-Тел, а по-лошото, техният PR отдел бяха много подготвени за срива, които бе предизвикан от миграцията на базата данни и хаоса последвал от това. Вече трети месец абонатите на М-Тел не могат да платят сметките си, а щастливци са онези получили заветния смс „Вие имате 1 неплатена фактура на стойност…“\nОт една страна М-Тел се срина – буквално и преносно. Телекомът се огъна под наплива на притеснени абонати, което логично доведе и до срив в доверието към доставчика. Продължавам да твърдя, че реакцията на PR отдела бе меко казано неадекватна. От там закъсняха както с навременната реакция, така и с адекватно обяснение за създалата се ситуация, което пък бе идеалната почва за да избуят какви ли не теории за конспирации. Изписа се какво ли не, от това как играта с 9999 е само параван за събиране на ЕГН-тата (тук пропуснаха как това ще помогне по отношение предплатени карти и такива на лица под 18г.), хакерска атака, откраднати / изтрити бази данни, и разбира се – еврейте. Ама те са си по подразбиране виновни.\nДнес, почти три месеца след старта на този потребителски „Survivor“ ситуацията не се е променила с тази разлика, че абонатите могат да бъдат разделени на няколко групи:\nВсе още неполучили фактурите си\nКолкото и невероятно да звучи, все още има абонати, които са с неиздадени фактури от септември до сега. Иначе казано фактури за август, септември, октомври няма. Телефоните работят, но какво от това – сметките са си сметки и все някога ще трябва да бъдат платени.\nПолучих смс, ама не точно…\nНаправих кратко проучване в магазини приемащи сметки на оператора и се оказа, че има група хора получили заветния смс. Ама не точно…Тоест получваш смс със излязлата ти фактура за 25,42лв (примерна сума) и хукваш да платиш. Точно така! Защото дори и да имаш излязла фактура не е сигурно дали работи системата за плащане, а ако работи – не е ясно до кога. Обличаш се на бързо, тичаш към магазина, но някъде в средата на трасето получаваш друг смс. С него ти се извиняват за неудобството и ти съобщават, че фактурата не е точно 25,42лв, а всъщност е 29,89лв. Ти си отчаян и прощаваш. Какво тук значат 3-4лв при излязла фактура? Влиташ викайки от вратата номера си (правя това уточнение за работещите в системата, които винаги се питат „Защо тоя почва с „088…“ преди да каже „Добър ден!“), въвеждат го и хоп! Нова изнанада! Онази сметка, която не е 25,42лв, а по-скоро 29,89лв всъщност е 36,72лв…\nКъсметлийте с излезли фактури\nДа, колкото и странно да звучи има и такива. Част от абонатите на М-Тел са получават фактурите си, но как? Ето ви случай, на който станах свидетел днес в един от магазините : Клиент получава известие за фактурата си от август около 06.11, на 13.11 идва смс за фактурата от септември, на 22.11 за октомври…Каква радост, а?\nСтранно е предвид създалата се ситуация, че всички мълчат. Мълчат медиите, мълчат от М-Тел, в магазините също мълчат и вдигат рамене…Въпросът е до кога? Защото така е по-лесно, защото така е по-удобно, но за кого? Със сигурност не и за потребителя. А той потребителя, макар и известен с волското си търпение носи много, но до време. Няма как да не направя асоциация със скандала около сценариста Иво Сиромахов от „Шоуто на Слави“ разразил се в Twitter и прехвърлил се във форумите и Facebook. Там недоволството от злоупотребата на Сиромахов с търпението и толерантността на интернет потребителите доведе до вълна от недоволство, преминала в лавина от откровени подигравки. А в мрежата нещата не изчезват просто „ей така“ и случилото се веднага бе отразено и в информацията относно Сиромахов в Уикепедия. Сега това петно ще седи на името му доста по-дълго, от колкото той е предполагал. И той, също като М-Тел, реши да замълчи с надеждата бурята да отмине.\nВъпроса според мен е: Готови ли са М-Тел да посрещнат и по-важното, да се справят с потребителското недоволство. Защото ако днес все още всички си мълчат, то няма гаранция, че така ще е за вечни времена.\nВие получихте ли си фактурите?\nOne Response to Сиромашката радост на М-Телските абонати\nPingback: Tweets that mention Сиромашката радост на М-Телските абонати | GSM Spot -- Topsy.com\n[HTML4] Датата 06.09 за част от българите може да не навява никакви асоциации, но за абонати�


FERM 400122 цени, Бормашини оферти онлайн\nТук сте: Начало > Строителство и ремонт > Бормашина > Бормашина С кабел > FERM бормашина С кабел > FERM 400122\nОписание, детайли - FERM 400122\nТази бормашина има издръжлив метален корпус. Инструментът притежава пробивен и начукващ режим на работа. Голямата дръжка на бормашината ще ви позволи максимален комфорт и стабилност, докато работите. Моторът на машината е 1050 вата, което осигурява отлична производителност при работа върху камък, дърво и метал. Допълнително удобство получавате от кабелът, който е дълъг 3 метра.\nFERM 400122 пълно описание »\nЦенова графика - FERM 400122


Вътрешни разширени вени - съществуват ли, симптоми, при кого се развиват – Д-р Денислав Кехайов\nПри разширението на вените се нарушава функцията на клапите им. Клапните платна се раздалечават и вече не се затварят плътно. Така в изправено положение и при увеличаване на коремното налягане (напъване, вдигане на тежести) кръвта се връща обратно през клапите (венозен клапен рефлукс). Това допълнително разширява вените и води до тежест, отоци и кожни промени.\nСъществува ли заболяване „вътрешни разширени вени“\nНа какво се дължат оплакванията при „вътрешни разширени вени“\nКои вени са вътрешни и могат да се разширят\n1Съществува ли заболяване „вътрешни разширени вени“\nМного хора имат тежест, умора, подуване и отоци на краката в късните часове на деня и са чували (четат), че тези симптоми често се дължат на разширени вени.\nКогато не виждат истинските подкожни разширени вени по краката си, започват да мислят, че причината при тях са „вътрешни разширени вени“.\nВажно: Няма заболяване „вътрешни разширени вени на краката“. Нито един съдов хирург или ангиолог няма да Ви постави такава диагноза.\nНякои вени наистина са вътрешно разположени (тазови, перфораторни) и могат да се разширят и да дадат оплаквания, свързани с краката.\nПовечето хора обаче дори не знаят за съществуването им, а си представят, че варикозните вени (разширени и змиевидно нагънати) се развиват някак си „вътре“ в крака и дават оплаквания. Няма подобно нещо.\nНа какво се дължат тогава оплакванията – тежест, отоци, умора и др.?\n2На какво се дължат оплакванията при „вътрешни разширени вени“\nДали оплакванията Ви се дължат на заболяване на вените или не, ще се потвърди/отхвърли от съдов хирург или ангиолог по време на преглед с ехография.\nНякои венозни заболявания са очевидни – повърхностни разширени вени, повърхностен тромбофлебит, последиците от дълбока венозна тромбоза (дълбок тромбофлебит) – промяна в цвета на кожата, поява на варикозни рани и др.\nВажно: Често няма външни белези на венозно заболяване, но може да има венозен рефлукс (абнормно връщане на кръв през вените). Може и да сте прекарали тромбофлебит, след който да са увредени венозните клапи.\nЗадължително е извършването на ехография на повърхностните и дълбоки вени за точната диагноза.\nВъзможни причини за оплакванията при „вътрешни разширени вени“:\nХронична венозна болест – изключително често заболяване, обхващащо различните симптоми при увреждане на вените. Наблюдава се в различна степен при над 80% от възрастните.\nВключва 6 етапа (класове). При нулевият (С0) не се виждат и не се опипват разширени вени. Кракът изглежда нормален, но въпреки това има начални симптоми – тежест, мравучкане, неспокойни крака в късните часове.\nВ първият стадий (С1) има малки мрежовидни разширени вени (т.нар. „разширени капиляри“). Истинските разширени (варикозни) вени са втория стадий (С2). В следващите етапи кракът започва да отича (С3), кожата потъмнява и се уплътнява (С4), могат да се появят варикозни рани (С5, С6).\nПрочетете повече за хроничната венозна болест.\nЛимфедем – хроничен, бавно прогресиращ (месеци и години), неболезнен оток най-често на един крак/ръка. Дължи се нарушено връщане на лимфната течност обичайно при увреждане на лимфните възли и съдове.\nНякои причини са прекарана кожна инфекция (еризипел, увреждат се лимфните съдове), премахване/увреждане на лимфните възли – от злокачествени заболявания, операциите за тях, последващата лъчетерапия и др.\nДълбока венозна тромбоза (ДВТ, дълбок тромбофлебит) и посттромбозен синдром – образуване на тромб (съсирек) в дълбока вена на крака. Тромбът пречи на кръвта да се връща по вената към сърцето, появява се венозен кръвен застой, а вследствие на него – бързо развиващ се оток и болка (подбедрица, глезени, цял крак).\nСлед дълбок тромбофлебит често се увреждат венозните клапи или вената остава частично непроходима. Развива се венозен рефлукс – абнормно връщане на кръвта в изправено положение.\nВследствие на частичната непроходимост и рефлукса се появяват хронични отоци, тежест в крайника и кожни промени (уплътняване, оцветяване, рани).\nТова е т.нар. посттромбозен синдром (синдром след прекаран дълбок тромбофлебит). Прочетете повече за дълбокия тромбофлебит (ДВТ).\nДруги причини – вижте статиите с причини за подуване на краката, болки в краката или изтръпването им.\nНякои лекарства – някои лекарства могат да доведат до отоци на долните крайници като нежелана реакция. Описани са в тази статия.\n3Кои вени са вътрешни и могат да се разширят\nЗа някои вени може да се каже, че са вътрешни и могат да се разширят:\n(1) хемороидалните (вътрешни хемороиди),\n(2) в долната част на хранопровода (варици на хранопровода при чернодробна цироза),\n(3) някои вени в малкия таз и перфораторите.\nХемороидите и вариците на хранопровода не дават оплаквания, свързани с долните крайници.\nПерфораторните вени свързват напречно повърхностните (подкожни) с дълбоките вени на краката (между мускулите).\nНормално кръвта през тях преминава от повърхностните към дълбоките вени. Имат клапи и не позволяват на кръвта да се връща обратно към повърхностните.\nВ този случай в тях ще има венозен рефлукс и кръв ще се връща към повърхностните вени. Така или се появят нови повърхностни разширени вени (след ДВТ/тромбофлебит) или ще се увеличат вече съществуващите (при варикоза).\nНякои вени в малкия таз могат да се разширят, най-често при бременни и раждали жени.\nОплаквания, които будят съмнение за разширени тазови вени:\nБременна/раждала жена с хронична тъпа болка в малкия таз, усилваща се болка по време на/след полов акт, дълго стоене права или след вдигане на тежести;\nРазширени вени около вулвата (външните полови органи);\nРазширени вени по вътрешната и задна повърхност на бедрото, „вървящи“ нагоре към таза;\nРазширени вени по седалището;\nХронична тъпа болка в малкия таз + силно болезнени менструации (спазми, крампи);\nХронична тъпа болка в малкия таз + често уриниране;\nНачало » Разширени вени » Вътрешни разширени вени – съществуват ли, симптоми, при кого се развиват\nОбновена на 13.11.2020 от Д-р Денислав Кехайов\nКатегория Разширени вени\nКлючови думи Разширени вениХронична венозна болест


Книги на ИК ЕРА | За любOFFта\n/ За любOFFта\n21 век. Чудесата се правят не от любовта, а от технологиите.\nТя е непозната никому учителка. Той е известен на всички бизнесмен. Тя носи чорапогащи под дънките си, той харчи хиляди долари за вратовръзка. Тя мечтае за любов и се радва на всеки празник от календара. Той разбира за рождените дни на приятелите си от своята секретарка.\nДва погледа върху живота.\nПсихологията “Пепеляшка и Принца на белия кон” не води до живот като в приказка. Сложният пъзел на любовните отношения се оказва лесен за нареждане - достатъчно е да натиснеш бутона ON и сантименталната картина на женския романс е готова. Но ако тя ви доскучае, винаги има бутон OFF – жестока мъжка игра по правилата на чаровния и обаятелен използвач.\nОксана пише за поколението, което е в постоянно движение, за онези хора, които не страдат от криза на средната възраст, защото разводът не ги вълнува, също както не ги вълнува и изневярата. Животът им е ярък и наситен, защото нямат време да живеят по друг начин.\n“За любOFFта” е сериозен роман за живота тук и сега – роман от две половини, на които не им е съдено да станат едно цяло.\nОксана Робски Щастливият ден е утре\nЦена: 7.90 6.32


Бирената мая подобрявала вкуса на шоколада • © Вкуси ме\nБирената мая подобрявала вкуса на шоколада\nБелгийски изследователи от университета в Льовен използваха мая от пивоварната индустрия, за да подобрят значително вкусовите качества на нов вид шоколад, съобщава в. „Дейли мейл“. Те са заложили на закваската от вида Saccharomyces cerevisiae, за да произведат „супер шоколад“ с ненадминати свойства.\nРъководителят на екипа д-р Верстепен е установил, че вкусът на кафявото изкушение се формира, когато лепкавата бяла пулпа, покриваща какаовите зърна, започне да ферментира по време на сушенето. След като бъдат набрани, какаовите зърна се поставят в големи дървени кутии или се разстилат на земята, за да изсъхнат.\nПри този процес по тях избива доста неапетитна бяла пулпа, съдържаща захари, протеини, пектини и малки количества лигнин и хемицелулоза. Микроби от околната среда започват да консумират пулпата чрез ферментация. Разликата в микробите от различните ферми правят и различен вкуса на шоколада.\n„Някои микроби произвеждат лоши аромати, които проникват в зърната и влошават след това вкусовите качества на лакомството, изтъква д-р Верстепен. Други микроорганизми не консумират изцяло пулпата, което прави зърната трудни за обработка“\nИ именно в този процес се е намесила маята за бира. Изследователите пробвали 1000 разновидности на щама Saccharomyces cerevisiae, докато установят кой дава най-добри резултати. Той осигурява най-добър аромат и предотвратява поникването на гъбички по суровината. По този начин производителите си осигуряват най-добрите вкусови качества от всяко отделно зърно какао.\nСвързани: бира любопитно шоколад\tShare\nСочно пиле, полято с бира


Бързо и надеждно: списък на най-добрите и най-ефективните средства за незабавно хъркане | Мъжки Леговището\nМъжете, страдащи от рондопатия, трябва да опитат едно от средствата за бързо излагане, като предотвратяват хъркането.\nПри избора на правилното лекарство или устройство, си струва да се обмисли - всички те помагат от безкомпромисно хъркане. Пациентите с предполагаема сънна апнея, спрейове, клипсове и капачки са противопоказани.\nКогато се помагате от хъркането незабавно действие?\nХъркането е голям проблем за другите и причина за постоянна загриженост за човека, страдащ от ронопатията. Радикалното решение на проблема под формата на операция не се показва на всички, като се променя възглавницата и се приемат хапчета за сън в отделни случаи.\nЗа да се подобри състоянието на пациента, има голям избор от различни устройства и лекарства. Преди да изберете един от тях, трябва да опитате няколко опции.\nСъновникът също може да помогне при подбора. Някои лекарства и устройства работят добре в комплекса.\nПовечето от лекарствата и устройствата, предназначени за укрепване на мускулите на мекото небце и назофаринкса, както и за разширяване на дихателната шийка. Лекарствата активно омекотват лигавиците, спират образуването на храчки, успокояват, облекчават дразненето и болката.\nВъпреки ефективността си, нито едно от непосредствените средства не е подходящо за обструктивна сънна апнея. Средства и медицина помагат с:\nнеусложнено хъркане в резултат на затлъстяване, тютюнопушене, хронични настинки или стрес;\nВАЖНО! Можете да закупите средства в обикновена или онлайн аптека, както и в сайтовете на производствените компании. Не е необходима рецепта или предварителна заявка, всички представени средства и лекарства са доста достъпни.\nЗа лечение на некомплициран хъркане често се използват лекарства: таблетки, тинктури, пластири, капки, спрейове. Те нормализират дишането, укрепват тъканите на мекото небце, овлажняват лигавицата.\nЛекарствата могат да бъдат закупени в аптеката, те са сертифицирани и напълно безопасни. За да постигнете забележим ефект, се препоръчва да ги използвате ежедневно за един месец.\nНай-удобното лекарство на пазара е спрейове. В зависимост от състава те могат да бъдат инжектирани в носа или гърлото, действат бързо и на практика нямат противопоказания.\nВАЖНО! Ефектът обаче продължава да съществува само през периода на употреба, след като отказът да приеме хъркане може да се върне.\nSlipeks. Водният глицеринов спрей съдържа комплекс от етерични масла, включително мента и екстракт от глутера.\nТой има подчертан ефект против оток, облекчава спазмите на назофаринкса, успокоява и омекотява лигавицата. Има лек аналгетичен ефект, който може да се използва при настинки.\nТой се напръсква в устната кухина преди лягане, след което е невъзможно да се пие или да се яде храна. Цената за бутилка от 60 мл е около 300 рубли.\nД-р Сноу. Спрей на основата на дестилирана вода и глицерин, включва маслини, слънчоглед и сусамово масло, лецитин, витамини В, Е, РР, билкови екстракти.\nПредлага се в 3 версии: с градински чай, мента и евкалипт. Той тонизира мускулите на назофаринкса, укрепва тъканите на мекото небце, облекчава лаенето и подуването на лигавицата, нормализира киселинно-базовия баланс на устата и има отхрачващо и антиоксидантно свойство.\nЦена в аптека от 200 рубли на бутилка от 60 мл. Назалните лепенки със същия състав могат да бъдат намерени при продажба.\nSominorm. Воден нос спрей.Съдържа полисорбат 80, калиев сорбат, натриев хлорид, липиди от пшенични зародиши.\nИзползва се преди лягане, в легнало положение малка част от спрея се инжектира във всяка ноздра. Лекарството е предназначено за продължителна употреба, но резултатът ще се забелязва след първия спрей. Цена от 670 рубли на бутилка в 20 мл.\nAsonor. Назален спрей, съдържащ дестилирана вода, глицерин, полисорбат 80, натриев хлорид, калиев сорбат. Счита се за едно от най-ефективните средства за хъркане. Той е опакован в удобни пластмасови бутилки с дълга дюза за пръскане.\nТой има омекотяващ и регенериращ ефект, добре овлажнява лигавицата, тонизира мускулите на назофаринкса. Той се прилага преди лягане, част от лекарството се инжектира във всяка ноздра, така че лекарството да потече в гърлото.\nСлед употреба, не пийте, не изцеждайте зъбите си или изплакнете устата си. Средства ефективно в рамките на 7-8 часа. Лекарството не се абсорбира в кръвта, няма противопоказания. Asonor се предлага и под формата на капки. Цената е от 1500 рубли.\nТова е просто и сигурно устройство. Помага на мъжете, чиито хъркане се причинява от стесняване на носните проходи, както и тези, които страдат от хроничен ринит.\nПри различни проблеми с фаринкса, устройството няма да бъде особено използвано, в този случай интраоралните вложки или импланти ще помогнат. С лек спад в гърлото можете да добавите клип с хъркане спрей, като такъв дует ще действа по-ефективно.\nAntihrap - силиконова клип за носа под формата на джъмпер с топки в краищата, които се вкарват в ноздрите. Предлага се в различни опции от различни производители.\nВ някои случаи топките са оборудвани с магнити, които подобряват полезния ефект на устройството. Клипът се носеше за една нощ, може да се прилага дълго време.\nКонтраиндикация може да бъде сънна апнея и тежка кривина на носната преграда. Цената зависи от производителя и варира от 180 до 1200 рубли.\nРазнообразие от зърна, капсули и вложки са полезни за слаби тъкани на небцето, склонни към залепване. Вложките ги повдигат и задържат в определено положение, като разширяват пространството за свободно дишане.\nSonayt. Капачка от пластмаса, лесно се адаптира към формата на ухапване. Той е добре фиксиран в устата, не пада и не се счупва.Основната цел на устройството е да предотврати падането на фарингичните стени и да осигури свободно дишане.\nПродадени заедно с удобно куфарче, подходящо за различни версии на безкомпромисно хъркане. Срокът на кандидатстване не е ограничен. Цена от 2400 рубли.\nДопълнителни лор. Развитие на руски специалисти. Изглежда като бебешки биберон, изработен от здрав полимерен материал. Анатомично коригираният дизайн надеждно фиксира устройството в устата, фиксаторът се намира между зъбите и устните, а специалната лъжичка е в непосредствена близост до езика.\nУстройството предотвратява падането на небето, разширява дишането в гърлото, предотвратява мускулната вибрация. Изисква пристрастяване, няма противопоказания. Цена от 750 рубли.\nПалаталният имплантант стълб. Специален панел, изработен от здрави полимерни влакна, които се вписват в мекото небце. Процедурата се провежда от лекар в клиниката при локална анестезия.\nУкрепва мускулите на небето, предотвратявайки спадане по време на сън. Устройството е много ефективно, ако е необходимо, вложката може да бъде извадена.\nПодходящ е за пациенти с умерена обструктивна сънна апнея. Имплантатът е противопоказан при затлъстяване и вродени деформации на небето.\nСледващото видео ясно показва използването на горепосочените приспособления против хъркането, както и специални превръзки, които фиксират челюстта и часовните гривни, които изпращат електрически импулси:\nПредотвратявате атаките на хъркането, променете начина на живот. Лекарите-сонолози препоръчват на пациентите да отслабват, да увеличават моторната активност, да изплакват носа си със студена солена вода, стягаща тъкан и предупреждаващ хрема.\nНеобходимо е пълно спиране на тютюнопушенето. Никотинът, тютюневият катран и продуктите от горенето причиняват тежък оток на ларингеята, свивайки дихателните гърловини и усилвайки хъркането.\nЗа да увеличите еластичността на тъканите и да овлажнете лигавицата в носа, можете да копаете в естественото масло от морски зърнастец. Той облекчава подуването на дихателните пътища, разширява лумена и насърчава нормалното дишане по време на сън. За други народни средства, използвани в борбата срещу болестта, прочетете тук.\nМаслените капки са полезни за обикновена настинка, която може да причини и хъркане. Бери означава, че се нуждаете от веднъж дневно, преди лягане.\nПодобряване на състоянието на лигавицата, предотвратяване на подуване и увреждане на назофаринкса ще помогне на домашния овлажнител. Можете да добавите няколко капки от розмарин, евкалипт или лимоново етерично масло във водата. Богатият на пара въздух прави по-лесно дишането и предотвратява хъркането.\nСпециални упражнения, които обучават мускулите на езика, назофаринкса и мекото небце, са много полезни. Ежедневните дейности ще ги укрепват за няколко седмици, значително подобрявайки качеството на съня.\nСредствата за незабавно действие не са в състояние да решат проблема с хъркането веднъж завинаги. Повечето инструменти и лекарства нямат кумулативен ефект и са валидни само при продължителна употреба. Възможно е да се избере подходящо лекарство емпирично, последователно да се тестват различни лекарства и устройства.\nВидео за причините за хъркането, усложненията, както и за средствата срещу него, за техните плюсове и минуси:\nГледайте видеоклипа: - Лизинг на автомобили\n← Ново! Модерни и удобни хъркащи спрейове, инструкции за тяхното използване и цени в аптеките\nДо каква възраст е възможно и на каква възраст е направено обрязването? →